Selo Ramzová

eta|maldekstra|Trajno veturanta el Ostružná preter Petříkov al Ramzová tra la selo
eta|maldekstra|Selo Ramzová
Selo Ramzová (760 m s. m.; ĉeĥe: Ramzovské sedlo) estas montoselo en Ĉeĥio etendiĝanta inter montaroj Hrubý Jeseník kaj Riĥleba montaro. Tra profunda selo, premita inter montoj Smrk kaj Šerák kondukas ŝoseo kaj fervojo el Hanušovice ĝis Jeseník. Tra la selo ankaŭ kondukas historia landa limo inter Moravio kaj Silezio. Fervoja haltejo  Ramzová ĉe samnomata vilaĝo estas plej alte situanta rapidtrajna fervoja haltejo en Ĉeĥio.

Vilaĝo Ramzová, kiu apartenas al municipo Ostružná, situas sur teritorio de Ĉeĥa Silezio kaj ĝi estas signifa centro de somera kaj ankaŭ vintra amuzo en Jesenikoj. Al pinto de Šerák kondukas el la selo seĝa telfero, ĉirkaŭ kiu situas kelke da deglitejoj.

Kategorio:Montpasejoj kaj seloj en Hrubý Jeseník
Kategorio:Montpasejoj kaj seloj en Riĥleba montaro
Kategorio:Ostružná
Kategorio:Lipová-lázně